
	ΕΛΛΗΝΙΚΗ  ΔΗΜΟΚΡΑΤΙΑ
	
	Λεχαινά,  23  /06/2026

	Ν. ΗΛΕΙΑΣ
	
	Αρ.Πρωτ.:7015

	ΔΗΜΟΣ ΑΝΔΡΑΒΙΔΑΣ - ΚΥΛΛΗΝΗΣ
	
	

	
Α/Δ Παιδείας, Πολιτισμού και    Κοινωνικής Πολιτικής

	
	
	 

	Ταχ. Διεύθυνση
	: Πολυτεχνείου 2
	
	ΠΡΟΣ:
	         1.Πρόεδρο Δημοτικού      
            Συμβουλίου


	Ταχ. Κώδικας
	: 27053
	
	
	

	Τηλέφωνο
	: 26233– 60830
	
	
	

	e-mail          
	:koutoukou@andravida-killini.gr



	
	Κοιν.:
	1. Γραφείο Δημάρχου
2. Δ/νση Κοινωνικής Προστασίας, Πολιτισμού, Αθλητισμού και Παιδείας





	ΘΕΜΑ:  
	«Έγκριση υπογραφής μνημονίου συνεργασίας του Δήμου Ανδραβίδας-Κυλλήνης με την Ελληνική Αντικαρκινική Εταιρεία (Ε.Α.Ε.), Παράρτημα Ν. Ηλείας και εξουσιοδότηση του Δημάρχου για την υπογραφή του μνημονίου»


	ΣΧΕΤ.:
	1.Το από 08-12-2025 ηλεκτρονικό μήνυμα του Προέδρου της Ελληνικής Αντικαρκινικής Εταιρείας (Ε.Α.Ε.), Παράρτημα Ν. Ηλείας, προς το Γραφείο Δημάρχου, περί υπογραφής μνημονίου συνεργασίας.
2.Το από 22-05-2026 ηλεκτρονικό μήνυμα με το οποίο μας διαβιβάστηκε το ως άνω  αίτημα του Προέδρου της ΕΑΕ, Παράρτημα Ν. Ηλείας .



ΕΙΣΗΓΗΣΗ της Αντιδημάρχου Παιδείας, Πολιτισμού & Κοινωνικής Πολιτικής, Γεωργίας Κακαλέτρη
1. ΠΡΟΟΙΜΙΟ
Μεταξύ του Δήμου Ανδραβίδας – Κυλλήνης, νομίμως εκπροσωπούμενου από τον Δήμαρχο κ. Ιωάννη Λέντζα και του Παραρτήματος Ν. Ηλείας της Ελληνικής Αντικαρκινικής Εταιρείας (Ε.Α.Ε.) νομίμως εκπροσωπούμενου από τον Πρόεδρό του κ. Παναγιώτη Θανόπουλο (με έδρα τον Πύργο), εκφράστηκε η κοινή βούληση για θεσμική σύμπραξη με την υπογραφή μνημονίου συνεργασίας.
Η παρούσα συνεργασία αποσκοπεί στην προαγωγή της πρόληψης, της ενημέρωσης και της ευαισθητοποίησης των πολιτών σε θέματα υγείας και αντικαρκινικού αγώνα, καθώς και στην υλοποίηση συντονισμένων δράσεων (όπως προληπτικοί έλεγχοι μέσω κινητών μονάδων) για την ενίσχυση της δημόσιας υγείας και την υποστήριξη ευάλωτων ομάδων και οικογενειών στην περιοχή του Δήμου μας.

2. ΘΕΣΜΙΚΟ & ΝΟΜΙΚΟ ΠΛΑΙΣΙΟ
1) Οι διατάξεις του Δημοτικού και Κοινοτικού Κώδικα (Ν. 3463/2006)
Σύμφωνα με τις διατάξεις του Κώδικα Δήμων και Κοινοτήτων (Ν. 3463/2006, Άρθρο 75 παρ. ε) Κοινωνικής Προστασίας και Αλληλεγγύης), στις αρμοδιότητες των Δήμων περιλαμβάνεται ο τομέας της Κοινωνικής Προστασίας και Αλληλεγγύης, καθώς και της Δημόσιας Υγείας. 
2) Οι διατάξεις του Ν. 3852/2010 Πρόγραμμα «Καλλικράτης»
Με βάση τον Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», ιδίως το άρθρο 94, μεταβιβάστηκαν   στους  Δήμους αρμοδιότητες στον τομέα της Υγείας και της Πρόνοιας.
3) Οι διατάξεις του  αρ. 65 παρ. 1 του ν. 3852/2010 Αρμοδιότητες Δημοτικού Συμβουλίου
Το δημοτικό συμβούλιο είναι το κυρίαρχο όργανο διοίκησης του δήμου, το οποίο έχει υπέρ του το τεκμήριο αρμοδιότητας.
4) Ο ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (ΟΕΥ) ΔΗΜΟΥ ΑΝΔΡΑΒΙΔΑΣ-ΚΥΛΛΗΝΗΣ
Σύμφωνα με τον τροποποιημένο Οργανισμό Εσωτερικής Υπηρεσίας του Δήμου μας (ΦΕΚ 2273/Β΄/09-05-2025), η υλοποίηση του αντικειμένου του Μνημονίου Συνεργασίας εμπίπτει στις αρμοδιότητες της ΕΝΟΤΗΤΑΣ Ε: Υπηρεσίες Κοινωνικής Προστασίας, Παιδείας και Πολιτισμού. Ειδικότερα, οι εμπλεκόμενες οργανικές μονάδες είναι:
1. Διεύθυνση Κοινωνικής Προστασίας, Πολιτισμού, Αθλητισμού και Παιδείας
2. Τμήμα Κοινωνικής Προστασίας και Παιδείας, μέσω του Γραφείου Προστασίας και Προαγωγής της Δημόσιας Υγείας .

4. ΣΚΟΠΙΜΟΤΗΤΑ ΤΗΣ ΣΥΝΕΡΓΑΣΙΑΣ
Η υπογραφή του Μνημονίου Συνεργασίας κρίνεται εξαιρετικά επωφελής για τους δημότες, καθώς δίνει τη δυνατότητα στον Δήμο Ανδραβίδας-Κυλλήνης να αξιοποιήσει την επιστημονική τεκμηρίωση, το ιατρικό/νοσηλευτικό προσωπικό και τις υγειονομικές δομές (κινητές μονάδες) της Ελληνικής Αντικαρκινικής Εταιρείας. Με τον τρόπο αυτό, ενισχύεται το δίκτυο κοινωνικής προστασίας του Δήμου μας.

5. ΠΡΟΤΑΣΗ - ΕΙΣΗΓΗΣΗ
Κατόπιν των ανωτέρω, εισηγούμαστε στο Δημοτικό Συμβούλιο:
1. Την έγκριση της σύναψης του Μνημονίου Συνεργασίας μεταξύ του Δήμου Ανδραβίδας – Κυλλήνης και του Παραρτήματος Ν. Ηλείας της Ελληνικής Αντικαρκινικής Εταιρείας (Ε.Α.Ε.), με τους όρους που αναφέρονται στο συνημμένο σχέδιο του μνημονίου.
2. Την παροχή εξουσιοδότησης στον Δήμαρχο Ανδραβίδας – Κυλλήνης για την υπογραφή του εν λόγω Μνημονίου Συνεργασίας.

                                                                                             
Η Αντιδήμαρχος Παιδείας, Πολιτισμού 
                                                                                   & Κοινωνικής Πολιτικής

                                                                                                      Κακαλέτρη Γεωργία


image1.wmf

